Geluk verg geen doktorsgraad - Kuns En Vermaak - Republikein
Saturday, February 09th, 13:15:09
Geluk verg geen doktorsgraad
Dr. Joseph Mukoroli, ‘n Namibiër, het onlangs sy tweede boek, Happiness has no PhD, bekend gestel.
Joseph is 'n Engelse dosent aan die Universiteit van Namibië (Unam) se hoofkampus.
Hy het 'n Teachers of English to Speakers of Other Languages(TESOL)-meestersgraad aan die S.I.T Graduate Institute in die VSA verwerf, en 'n doktorsgraad in taal en geletterdheid aan die Universiteit van Wes-Kaapland, in Suid-Afrika.
Joseph is 'n motiveringspreker, mentor, skrywer en filantroop.
Hy is 'n ywerige leser en reis graag oraloor die wêreld.
Ons leef in 'n era waar ons voortdurend na geluk op soek is.
Nog nooit in die geskiedenis van die mensdom was die soeke na geluk so intens nie.
In vandag se tegnologiegedrewe wêreld is ons soeke na geluk verbonde aan die aantal likes wat ons op Facebook, Twitter, Snapchat en ander sosialemediaplatforms kry.
Hierdie boek het ten doel om jou te bemagtig en hindernisse in jou hart te oorkom deur geluk self te kweek.
“My wens is wanneer jy aan die einde van hierdie boek kom, jy sal kies om 'n gelukkige lewe vol vertroue te lei. Onderwerpe wat in die boek aangespreek word, is onder meer: Geluk is jou geboortereg, en deur gelukkig te wees, kan jy jou krag terugkry.
“Die boek is self gepubliseer en bestaan uit 124 bladsye,” verduidelik Joseph.
Skakel 081 147 4631 om die boek aan te skaf.